Amoc

Mikkâl Antti Morottajahttp://www.discogs.com/artist/Amoc eli Kuobžâ-Saammâl Maati Mikkâl (s. 24. joulukuuta 1984 Inari),http://www.facebook.com/pages/Amoc/369474653654 taiteilijanimeltään Amoc, on saamelainen räppäri, joka räppää inarinsaameksi. Amoc on kuvannut itse musiikkiaan muun muassa horrorcoren piirteet täyttäväksi eeppiseksi inarinsaamenkieliseksi hirviö- ja kauhurapiksi, jossa hän kertoo usein fiktiivisiä tarinoita. Hän on kuitenkin maininnut ettei hänen musiikissaan juuri ole kielen lisäksi muuta saamelaista. Hän on käyttänyt joissakin lauluissaan aiheina vanhoja saamelaisia tarinoita ja kansansatuja.http://www.nrgm.fi/artikkelit/small-talk/small-talk-vieraana- amoc/ == Ura == Amocin kappale ”Val moonâm taan čoođâ” eli ”Viel’ meen tämän läpi” oli ensimmäinen inarinsaamenkielinen rap-kappale. Taiteilijanimi Amoc tulee sanoista ”Aanaar master of ceremony” eli ”Inarin seremoniamestari”. Amok on myös kansainvälinen käsite, joka tarkoittaa aggressiivista hulluutta ja suurta koettelemusta. Amoc aloitti uransa räppäämällä suomeksi vuonna 1997, mutta siirtyi myöhemmin inarinsaameen. Amoc on tehnyt yhteistyötä Hannibalin & Sopan, Ezkimon ja muiden lappilaisten rap-artistien kanssa. Nykyään hän kuuluu Guerra Norte -ryhmään ja tekee musiikkia Muinaiset-ryhmässä. Amoc esiintyy lähinnä Pohjois-Suomessa ja Norjassa. Amocin ensisingle ”Šaali” ilmestyi joulukuussa 2006. Amocilta ilmestyi saamelaisten kansallispäivänä 6. helmikuuta 2007 debyyttialbumi, jonka julkaisi Tuupa Records ja kustantaa Anarâškielâ servi. Pitkäsoitolla on mukana myös muun muassa Wimme. Amocin kanssa voi nykyään nähdä Ružžen, joka myös räppää inarinsaameksi. Ružže on myös mukana Amocin esikoisalbumilla Amok-kaččâmilla ”Omo sist” -kappaleella. 21\. syyskuuta 2018 ilmestyi uusi single nimeltä ”Čuđeh”, joka on Amocin ja Niki Rasmuksen yhteistyön tuloksena tehty elokuvallinen horrorcore-teos. Kappaleessa laulaa mukana myös Heidi Gauriloff. Kappale kertoo čuđeista, jotka muinoin ryöväsivät ja rettelöivät saamenmaassa. Amoc räppää satunnaisesti myös suomen kielellä ja suomeksi räpätessään hän käyttää taiteilijanimeä Moottorisaha. Myös Amocin isä Matti Morottaja ja isoveli Petter Morottaja toimivat molemmat inarinsaamen kielen hyväksi. ==Diskografia== === Albumit === * ===Singlet=== * ”Šaali” (2006) * ”Kiälláseh” (2016) * ”Kuobârpoolvâ maŋa” (2016) * ”Čuđeh” (2018) * ”Horagállis” (2020) (yhdessä Ailu Vallen kanssa) * ”Šamána” (2024) (yhdessä Yungmiqun kanssa) ===Vierailijana=== Artisti Kappale Albumilta Muut vierailijat Vuosi Ezkimo ”Se nimi pitää tuntea” Vaa ämsee Guerra Norte 2004 Hannibal & Soppa ”Kulmat, huudit, sajeh” Pahat viinit 2005 Hannibal & Soppa ”Kulmat, huudit, sajeh (Kilari Audio codeinedit)” Sun huudit ei oo seiffit 2006 Ambassa ”Rautanyrkki” Valtakausi Guerra Norte 2007 Ambassa ”Haulikon kantama” Valtakausi 2007 Áilu Valle ”Ruovdestállu” Dušši dušše duššat 2012 R-Syke ”Tornado Epidemic” Unsigned Sybe Choppa Clique & Ironface 2013 Panama Rayo ”Ne piinaa meitä” Unelmien käärmeidenpesä Jorkkeli & Jantteri 2013 Agenda ”Ihan niin kuin” ”Verivala” Nit Lang 2013 Ailu Valle ”Oppalas ovttaskas” ”7” 2015 Keko Salata Suomipopin painajainen Asioilla on tapana järjestyä 2021 == Lähteet == ==Aiheesta muualla== * Amocin kotisivut * * * Artikkeli thisisFINLAND -sivuilla * Tuupa Recordsin kotisivut * Syvällä Pelissä – Amoc Luokka:Suomalaiset hip hop -artistit Luokka:Saamelaiset laulajat Luokka:Vuonna 1984 syntyneet Luokka:Elävät henkilöt Luokka:Horrorcore-artistit Luokka:Saamelaiset muusikot Luokka:Saamelainen musiikki